Om kort tid skal 600.000 privat ansatte have ny overenskomst. Lønmodtagerne forventer lønstigninger, men der er uvist om arbejdsgiverne er villige til at åbne for pengepungen.

Avisen.dk er gået i arkivet og har fundet nogle af de historieske sejre, du kan varme dig på, hvis fagforeningernes topforhandlere får den kolde skulder af arbejdsgiverne.

Vidste du for eksempel, at folk der er født for 100 år siden ville sprut-le ved tanken om vores 37-timers arbejdsuge?

Nul forlængede Lalandia-weekender

I 1919 lød industriarbejderens arbejdsuge nemlig på 48 timer. Og det blev beskrevet som en stor sejr for arbejderne, da den kom hjem!

Arbejdende folk på denne tid havde kun ret til tre dages ferie uden løn.

I 1965 havde fagforeningerne kæmpet arbejdsugen ned på 44 timer.

Først i 1952 fik man tre ugers ferie.

Til gengæld skulle en fridag juleaften trækkes fra lønnen helt frem til 1998.

I øvrigt kunne arbejdsgiver fyre de ansatte uden varsel indtil 1950, og der var ikke en krone udbetalt, hvis han blev syg.

Kvindeløn og syge forhold

Det var først i 1956, at man fik løn under sygdom på industriens område.

Kvinder på denne tid var notorisk underbetalt for ligeløn blev først indført i 1973. Det var også året, hvor mobiltelefonen blev opfundet, og Danmark trådte ind i EF.

Først i 1981 fik industriarbejderen barns første sygedag. Så taler vi altså Tommy Seebach og 'Krøller eller ej'.

Men hvis du vil have mere at varme dig på så tjek overenskomstresultaterne på industriens område.

Du finder dem her.